text: Dykkere undersøger F 16-vrag
  29 oktober 2015 kl. 11.09
  Undersøgelserne af det nedstyrtede F 16-fly fortsætter, og flyvehavarikommissionen har nu sendt dykkere ned til vraget.
  Fra Værnsfælles Forsvarskommando lyder meldingen, at dykkere er blevet sendt ned til vraget af det F 16-fly, der tirsdag styrtede ned ud for Rømø.
  Arbejdet med at undersøge flyet er omfattende, og det kommer til at tage lang tid, før årsagen til ulykken er helt afdækket. Det betyder blandt andet, at vraget skal undersøges både på havbunden, og når det hæves. Selve hævningen vil derfor formentlig ikke ske lige med det samme, oplyser Forsvaret i en pressemeddelelse.
  Imens Flyvehavarikommissionen er nedsat, vil medlemmer af kommissionen ikke udtale sig offentligt, da der skal være ro omkring deres arbejde.
  